钦定古今图书集成/理学汇编/学行典/第250卷 > 贡镛
## 钦定古今图书集成/理学汇编/学行典/第250卷 > 贡镛

按《宣城县志》：贡镛，字元声，师泰后，少有深沈之思，从
会稽刘师邰学，博洽工诗词，雅负质行。夜有盗入镛
家，家人执之，镛不欲识其人，命勿烛，盗曰：“苦多负耳。”
给布粟遣之。里有患疫者，镛求善药往视焉。居尝力
耕，足不至城府。手录古隐士有迹无名者以自况。著
《西园遗训》《西园集》各二卷。子汝成。